मुख्यमन्त्री कप भलिबल : तीन वटै विभागीय टोली र गण्डकी सेमीफाइनलमा
महेन्द्रनगरमा जारी तेस्रो मुख्यमन्त्री कप पुरुष भलिबल प्रतियोगितामा तीनवटै विभागीय टोली र गण्डकी प्रदेश सेमीफाइनलमा प्रवेश गरेका छन् । बिहीबार लिग चरणका खेलहरु सकिएसँगै नेपाल पुलिस क्लव, त्रिभुवन आर्मी क्लव, एपीएफ र गण्डकी प्रदेश अन्तिम चारमा समेटिएका हुन् ।
कञ्चनपुर — महेन्द्रनगरमा जारी तेस्रो मुख्यमन्त्री कप पुरुष भलिबल प्रतियोगितामा तीनवटै विभागीय टोली र गण्डकी प्रदेश सेमीफाइनलमा प्रवेश गरेका छन् । बिहीबार लिग चरणका खेलहरु सकिएसँगै नेपाल पुलिस क्लव, त्रिभुवन आर्मी क्लव, एपीएफ र गण्डकी प्रदेश अन्तिम चारमा समेटिएका हुन् ।शुक्रबार पहिलो सेमिफाइनल नेपाल पुलिस क्लव र गण्डकी प्रदेश तथा दोस्रो सेमीफाइनल त्रिभुवन आर्मी क्लव र सशस्त्र प्रहरीको एपीएफबीच हुनेछ । बिहीबार सम्पन्न लिग चरणका अन्तिम खेलमा नेपाल पुलिस क्लवले त्रिभुवन आर्मीलाई ३–० र एपिएफले गण्डकीलाई ३–० ले पराजित गरेको हो । माघ १४ देखि सुरु भएको प्रतियोगितामा तीन विभागीयसँगै ७ प्रदेशका गरी १० वटा टीमको सहभागिता रहेको थियो । प्रतियोगिताको फाइनल शनिबार हुनेछ । 